title: Rådets afgørelse 2011/361/FUSP af 20. december 2010 om undertegnelse og indgåelse af en aftale mellem Den Europæiske Union og Republikken Serbien om rammerne for Republikken Serbiens deltagelse i Den Europæiske Unions krisestyringsoperationer#Aftale mellem Den Europæiske Union og Republikken Serbien om rammerne for Republikken Serbiens deltagelse i Den Europæiske Unions krisestyringsoperationer

text:
               23.6.2011

               DA

               Den Europæiske Unions Tidende

               L 163/1

         RÅDETS AFGØRELSE 2011/361/FUSP
   af 20. december 2010
   om undertegnelse og indgåelse af en aftale mellem Den Europæiske Union og Republikken Serbien om rammerne for Republikken Serbiens deltagelse i Den Europæiske Unions krisestyringsoperationer
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 37,
   under henvisning til traktaten om Den Europæiske Unions funktionsmåde, særlig artikel 218, stk. 5 og 6,
   under henvisning til forslag fra Unionens højtstående repræsentant for udenrigsanliggender og sikkerhedspolitik (»HR«), og
   ud fra følgende betragtninger:

               (1)

               Betingelserne for Republikken Serbiens deltagelse i Den Europæiske Unions krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt operation.

               (2)

               Efter vedtagelsen af Rådets afgørelse den 26. april 2010 om bemyndigelse til at indlede forhandlinger har HR forhandlet en aftale mellem Den Europæiske Union og Republikken Serbien om rammerne for Republikken Serbiens deltagelse i Den Europæiske Unions krisestyringsoperationer (»aftalen«).

               (3)

               Aftalen bør godkendes —

         VEDTAGET DENNE AFGØRELSE:
   Artikel 1
   Aftalen mellem Den Europæiske Union og Republikken Serbien om rammerne for Republikken Serbiens deltagelse i Den Europæiske Unions krisestyringsoperationer godkendes hermed på Unionens vegne.
   Teksten til aftalen er knyttet til denne afgørelse.
   Artikel 2
   Formanden for Rådet bemyndiges til at udpege den eller de personer, der er beføjet til at undertegne aftalen med bindende virkning for Unionen.
   Artikel 3
   Denne afgørelse træder i kraft på dagen for vedtagelsen.

      Udfærdiget i Bruxelles, den 20. december 2010.

            På Rådets vegne

         J. SCHAUVLIEGE

            Formand

      ÜBERSETZUNG
      AFTALE
      mellem Den Europæiske Union og Republikken Serbien om rammerne for Republikken Serbiens deltagelse i Den Europæiske Unions krisestyringsoperationer
      DEN EUROPÆISKE UNION,
      på den ene side, og
      REPUBLIKKEN SERBIEN,
      på den anden side,
      i det følgende benævnt »parterne«,
      ER — ud fra følgende betragtninger:

                  (1)

                  Den Europæiske Union (EU) kan beslutte at iværksætte krisestyringsaktioner.

                  (2)

                  Den Europæiske Union træffer afgørelse om, hvorvidt tredjelande skal opfordres til at deltage i en EU-krisestyringsoperation. Republikken Serbien kan acceptere opfordringen fra Den Europæiske Union og tilbyde at yde et bidrag. Den Europæiske Union vil i sådanne tilfælde beslutte, om det foreslåede bidrag fra Republikken Serbien skal accepteres.

                  (3)

                  Betingelserne for Republikken Serbiens deltagelse i EU-krisestyringsoperationer bør fastlægges i en rammeaftale om sådan mulig fremtidig deltagelse og ikke ved fastlæggelse af betingelserne for hver enkelt operation.

                  (4)

                  En sådan aftale berører ikke Den Europæiske Unions selvstændige beslutningstagning og anfægter ikke Republikken Serbiens mulighed for at træffe afgørelse fra sag til sag om deltagelse i en EU-krisestyringsoperation.

                  (5)

                  En sådan aftale bør kun vedrøre fremtidige EU-krisestyringsoperationer og bør ikke berøre eksisterende aftaler om Republikken Serbiens deltagelse i en EU-krisestyringsoperation, der allerede er indledt —

            BLEVET ENIGE OM FØLGENDE:
      AFDELING I

         GENERELLE BESTEMMELSER

      Artikel 1
      Afgørelser i tilknytning til deltagelsen
      1.   Når Den Europæiske Union har truffet afgørelse om at opfordre Republikken Serbien til at deltage i en EU-krisestyringsoperation, forelægger Republikken Serbien, så snart Republikken Serbien har besluttet at deltage, oplysninger om det bidrag, den foreslår at yde Den Europæiske Union.
      2.   Den Europæiske Unions vurdering af Republikken Serbiens bidrag foretages i samråd med Republikken Serbien.
      3.   Den Europæiske Union giver Republikken Serbien en foreløbig angivelse af det forventede bidrag til de fælles udgifter til operationen så snart som muligt med henblik på at bistå Republikken Serbien med udformningen af dens tilbud.
      4.   Den Europæiske Union meddeler skriftligt Republikken Serbien resultatet af denne vurdering med henblik på at sikre Republikken Serbiens deltagelse i overensstemmelse med bestemmelserne i denne aftale.
      Artikel 2
      Rammer
      1.   Republikken Serbien tilslutter sig Rådets afgørelse, hvorved Rådet for Den Europæiske Union beslutter, at EU skal gennemføre en krisestyringsoperation, og enhver anden afgørelse, hvorved Rådet for Den Europæiske Union beslutter at forlænge EU-krisestyringsoperationen, i overensstemmelse med bestemmelserne i denne aftale og eventuelle nødvendige gennemførelsesarrangementer.
      2.   Republikken Serbiens bidrag til en EU-krisestyringsoperation berører ikke Den Europæiske Unions selvstændige beslutningstagning.
      Artikel 3
      Status for personel og styrker
      1.   Status for det personel, som Republikken Serbien udsender til en civil EU-krisestyringsoperation, og/eller for de styrker, som Republikken Serbien bidrager med til en militær EU-krisestyringsoperation, er underlagt den aftale om status for styrkerne/missionen, der måtte være indgået mellem Den Europæiske Union og den eller de stater, hvor operationen gennemføres.
      2.   Status for det personel, der er udstationeret ved hovedkvarterer eller enheder uden for den eller de stater, hvor EU-krisestyringsoperationen finder sted, er underlagt arrangementer aftalt mellem de pågældende hovedkvarterer og enheder og Republikken Serbien.
      3.   Med forbehold af den i stk. 1 omhandlede aftale om status for styrkerne/missionen har Republikken Serbien jurisdiktion over serbisk personel, der deltager i EU-krisestyringsoperationen.
      4.   Republikken Serbien har ansvaret for at behandle eventuelle klager fra eller vedrørende et medlem af dens personel i forbindelse med deltagelsen i en EU-krisestyringsoperation. Republikken Serbien har ansvaret for eventuelt at retsforfølge et medlem af sit personel eller at pålægge vedkommende en disciplinær sanktion efter sine egne love og forskrifter.
      5.   Republikken Serbien forpligter sig til at fremsætte en erklæring om frafald af krav mod enhver stat, der deltager i en EU-krisestyringsoperation, som Republikken Serbien deltager i, og til at fremsætte denne ved undertegnelsen af denne aftale.
      6.   Den Europæiske Union forpligter sig til at sikre, at Den Europæiske Unions medlemsstater ved undertegnelsen af denne aftale fremsætter en erklæring om frafald af krav i forbindelse med Republikken Serbiens senere deltagelse i en EU-krisestyringsoperation.
      Artikel 4
      Klassificerede informationer
      1.   Republikken Serbien træffer passende foranstaltninger til at sikre, at klassificerede EU-informationer beskyttes i overensstemmelse med Rådet for Den Europæiske Unions sikkerhedsforskrifter, jf. Rådets afgørelse 2001/264/EF af 19. marts 2001 om vedtagelse af Rådets sikkerhedsforskrifter (1), og supplerende retningslinjer fra de kompetente myndigheder, herunder retningslinjer fra den øverstbefalende for EU-operationen for så vidt angår en militær EU-krisestyringsoperation eller fra EU's missionschef for så vidt angår en civil EU-krisestyringsoperation.
      2.   Hvis EU og Republikken Serbien har indgået en aftale om sikkerhedsprocedurer med henblik på udveksling af klassificerede informationer, finder bestemmelserne i en sådan aftale anvendelse i forbindelse med en EU-krisestyringsoperation.
      AFDELING II

         BESTEMMELSER OM DELTAGELSE I CIVILE KRISESTYRINGSOPERATIONER

      Artikel 5
      Personel, der er udsendt til en civil EU-krisestyringsoperation
      1.   Republikken Serbien sikrer, at det personel, den har udsendt til den civile EU-krisestyringsoperation, løser sine opgaver i overensstemmelse med:

                  a)

                  Rådets afgørelse og efterfølgende ændringer som omhandlet i artikel 2, stk. 1

                  b)

                  operationsplanen

                  c)

                  gennemførelsesbestemmelserne.

            2.   Republikken Serbien underretter i god tid missionschefen for den civile EU-krisestyringsoperation og Unionens højtstående repræsentant for udenrigsanliggender og sikkerhedspolitik om eventuelle ændringer i dens bidrag til den civile EU-krisestyringsoperation.
      3.   Personel, der udsendes til den civile EU-krisestyringsoperation, underkastes en lægeundersøgelse og et vaccinationsprogram og skal af en kompetent myndighed i Republikken Serbien erklæres for egnet til tjeneste ud fra et lægeligt synspunkt. Det personel, der udsendes til den civile EU-krisestyringsoperation, fremlægger en kopi af en sådan erklæring.
      Artikel 6
      Kommandostruktur
      1.   Det personel, der er udsendt af Republikken Serbien, løser sine opgaver og handler udelukkende i den civile EU-krisestyringsoperations interesse.
      2.   Alt personel forbliver fuldt ud underlagt vedkommende nationale myndigheders kommando.
      3.   De nationale myndigheder overdrager den operative kontrol til Den Europæiske Union.
      4.   Missionschefen påtager sig ansvaret for og har kommando over og kontrol med den civile EU-krisestyringsoperation i indsatsområdet.
      5.   Missionschefen leder den civile EU-krisestyringsoperation og varetager den daglige styring.
      6.   Republikken Serbien har samme rettigheder og pligter i forbindelse med den daglige styring af operationen som de deltagende EU-medlemsstater i overensstemmelse med de retlige instrumenter, der er omhandlet i artikel 2, stk. 1.
      7.   Missionschefen for den civile EU-krisestyringsoperation har ansvaret for den disciplinære kontrol med personellet fra den civile EU-krisestyringsoperation. I det omfang det er nødvendigt, pålægger vedkommende nationale myndigheder disciplinære sanktioner.
      8.   Republikken Serbien udpeger et nationalt kontaktpunkt (»NPC«) til at repræsentere sit nationale kontingent i operationen. NPC refererer til missionschefen for den civile EU-krisestyringsoperation for så vidt angår nationale spørgsmål og er ansvarligt for den daglige disciplin i kontingentet.
      9.   Den Europæiske Unions beslutning om at afslutte operationen træffes efter høring af Republikken Serbien, hvis den stadig bidrager til den civile EU-krisestyringsoperation på datoen for operationens afslutning.
      Artikel 7
      Finansielle aspekter
      1.   Republikken Serbien afholder alle udgifter i forbindelse med sin deltagelse i operationen, bortset fra de løbende udgifter, som fastlagt i driftsbudgettet for operationen. Dette berører ikke artikel 8.
      2.   Republikken Serbien udbetaler erstatning på de betingelser, der er fastsat i den i artikel 3, stk. 1, omhandlede gældende aftale om missionens status, når den kendes ansvarlig for at have påført fysiske eller juridiske personer fra den eller de stater, hvor operationen gennemføres, død, personskade, tab eller anden skade.
      Artikel 8
      Bidrag til driftsbudgettet
      1.   Republikken Serbien bidrager til finansieringen af budgettet for den civile EU-krisestyringsoperation.
      2.   Republikken Serbiens finansielle bidrag til driftsbudgettet beregnes på grundlag af den af følgende formler, som giver det mindste beløb:

                  a)

                  den andel af referencegrundlaget, hvormed Republikken Serbiens BNI står i proportionalt forhold til den samlede BNI for alle de stater, der bidrager til operationens driftsbudget, eller

                  b)

                  den andel af referencegrundlaget for driftsbudgettet, hvormed andelen af Republikken Serbiens personel, der deltager i operationen, står i proportionalt forhold til det samlede personel fra alle de stater, der deltager i operationen.

            3.   Uanset stk. 1 og 2 bidrager Republikken Serbien ikke til finansieringen af dagpenge til personel fra Den Europæiske Unions medlemsstater.
      4.   Uanset stk. 1 fritager Den Europæiske Union principielt Republikken Serbien for betaling af finansielle bidrag til en bestemt civil EU-krisestyringsoperation, såfremt:

                  a)

                  Den Europæiske Union beslutter, at Republikken Serbien yder et væsentligt bidrag, som er af afgørende betydning for den pågældende operation, eller

                  b)

                  BNI pr. indbygger i Republikken Serbien ikke overstiger BNI i en af Den Europæiske Unions medlemsstater

            5.   Et arrangement om betalingen af Republikken Serbiens bidrag til driftsbudgettet i forbindelse med EU's civile krisestyringsoperation indgås mellem missionschefen for EU's civile krisestyringsoperation og de relevante administrative myndigheder i Republikken Serbien. Dette arrangement skal bl.a. omfatte bestemmelser om følgende forhold:

                  a)

                  beløbets størrelse

                  b)

                  arrangementerne i forbindelse med indbetaling af det finansielle bidrag

                  c)

                  revisionsproceduren.

            AFDELING III

         BESTEMMELSER OM DELTAGELSE I MILITÆRE KRISESTYRINGSOPERATIONER

      Artikel 9
      Deltagelse i en militær EU-krisestyringsoperation
      1.   Republikken Serbien sikrer, at dens styrker og personel, som deltager i en militær EU-krisestyringsoperation, løser deres opgaver i overensstemmelse med:

                  a)

                  Rådets afgørelse og efterfølgende ændringer som omhandlet i artikel 2, stk. 1

                  b)

                  operationsplanen

                  c)

                  gennemførelsesbestemmelserne

            2.   Det personel, der er udsendt af Republikken Serbien, løser sine opgaver og handler udelukkende i den militære EU-krisestyringsoperations interesse.
      3.   Republikken Serbien underretter i god tid den øverstbefalende for EU-operationen om eventuelle ændringer i dens deltagelse i operationen.
      Artikel 10
      Kommandostruktur
      1.   Alle styrker og alt personel, der deltager i den militære EU-krisestyringsoperation, forbliver fuldt ud underlagt vedkommende nationale myndigheders kommando.
      2.   De nationale myndigheder overdrager den operative og taktiske kommando over og/eller kontrol med deres styrker og personel til den øverstbefalende for EU-operationen, som kan uddelegere sin myndighed.
      3.   Republikken Serbien har samme rettigheder og pligter i forbindelse med den daglige styring af operationen som de deltagende EU-medlemsstater.
      4.   Den øverstbefalende for EU-operationen kan til enhver tid efter høring af Republikken Serbien kræve, at Republikken Serbiens bidrag trækkes tilbage.
      5.   Republikken Serbien udpeger en højtstående militær repræsentant (SMR) til at repræsentere Serbiens kontingent i den militære EU-krisestyringsoperation. SMR rådfører sig med den øverstbefalende for EU-styrken om alle forhold i forbindelse med operationen og er ansvarlig for den daglige disciplin i Serbiens kontingent.
      Artikel 11
      Finansielle aspekter
      1.   Med forbehold af artikel 12 afholder Republikken Serbien alle udgifter i forbindelse med sin deltagelse i operationen, medmindre udgifterne afholdes i fællesskab, som fastlagt i de retlige instrumenter, der er omhandlet i artikel 2, stk. 1, samt i Rådets afgørelse 2008/975/FUSP af 18. december 2008 om oprettelse af en mekanisme til administration af finansieringen af de fælles udgifter til EU-operationer, der har indvirkning på militær- eller forsvarsområdet (Athena) (2).
      2.   Republikken Serbien udbetaler erstatning på de betingelser, der er fastsat i den i artikel 3, stk. 1, omhandlede gældende aftale om styrkernes status, når den kendes ansvarlig for at have påført fysiske eller juridiske personer fra den eller de stater, hvor operationen gennemføres, død, personskade, tab eller anden skade.
      Artikel 12
      Bidrag til de fælles udgifter
      1.   Republikken Serbien bidrager til finansieringen af de fælles udgifter til den militære EU-krisestyringsoperation.
      2.   Republikken Serbiens finansielle bidrag til de fælles udgifter beregnes på grundlag af den af følgende to formler, som giver det mindste beløb:

                  a)

                  den andel af de fælles udgifter, hvormed Republikken Serbiens BNI står i proportionalt forhold til den samlede BNI for alle de stater, der bidrager til operationens fælles udgifter, eller

                  b)

                  den andel af de fælles udgifter, hvormed andelen af Republikken Serbiens personel, der deltager i operationen, står i proportionalt forhold til det samlede personel fra alle de stater, der deltager i operationen.
                  Når formlen i stk. 2, litra b), anvendes, og når Republikken Serbien kun bidrager med personel til det operative hovedkvarter eller styrkehovedkvarteret, benyttes den andel, som Republikken Serbiens personel udgør i forhold til det samlede personel i de respektive hovedkvarterer. I andre tilfælde er andelen den, som alt det personel, Republikken Serbien har bidraget med, udgør i forhold til operationens samlede personel.

            3.   Uanset stk. 1 fritager Den Europæiske Union principielt Republikken Serbien for betaling af finansielle bidrag til de fælles udgifter til en bestemt militær EU-krisestyringsoperation, såfremt:

                  a)

                  Den Europæiske Union beslutter, at Republikken Serbien yder et væsentligt bidrag til aktiver og/eller kapaciteter, som er af afgørende betydning for operationen, eller

                  b)

                  BNI pr. indbygger i Republikken Serbien ikke overstiger BNI i en af Den Europæiske Unions medlemsstater.

            4.   Der indgås et arrangement mellem den administrator, der er omhandlet i afgørelse 2008/975/FUSP, og de kompetente administrative myndigheder i Republikken Serbien. Dette arrangement skal bl.a. omfatte bestemmelser om følgende forhold:

                  a)

                  beløbets størrelse

                  b)

                  arrangementerne i forbindelse med indbetaling af det finansielle bidrag

                  c)

                  revisionsproceduren.

            AFDELING IV

         AFSLUTTENDE BESTEMMELSER

      Artikel 13
      Gennemførelsesarrangementer
      Med forbehold af artikel 8, stk. 5, og artikel 12, stk. 4, indgås de tekniske og administrative arrangementer, der er nødvendige for at gennemføre denne aftale, mellem Unionens højtstående repræsentant for udenrigsanliggender og sikkerhedspolitik og de relevante myndigheder i Republikken Serbien.
      Artikel 14
      Manglende overholdelse
      Hvis en af parterne ikke overholder sine forpligtelser i henhold til denne aftale, har den anden part ret til at opsige aftalen med en måneds varsel.
      Artikel 15
      Bilæggelse af tvister
      Tvister om fortolkning eller anvendelse af denne aftale løses med diplomatiske midler.
      Artikel 16
      Ikrafttræden
      1.   Denne aftale træder i kraft på den første dag i den første måned, efter at parterne har underrettet hinanden om, at de har afsluttet de nødvendige interne procedurer.
      2.   Denne aftale anvendes midlertidigt fra datoen for undertegnelsen.
      3.   Denne aftale tages regelmæssigt op til revision.
      4.   Denne aftale kan ændres på grundlag af en fælles skriftlig aftale mellem parterne.
      5.   Denne aftale kan opsiges af en af parterne ved skriftlig meddelelse til den anden part. Opsigelsen træder i kraft seks måneder efter, at den anden part har modtaget opsigelsen.

         Udfærdiget i Beograd, den ottende juni to tusind og elleve i to eksemplarer på engelsk.

            For Den Europæiske Union

            For Republikken Serbien

         (1)  EFT L 101 af 11.4.2001, s. 1.

         (2)  EUT L 345 af 23.12.2008, s. 96.

         TEKST TIL ERKLÆRINGER

            Tekst for så vidt angår EU's medlemsstater:

         »Når EU-medlemsstater anvender en EU-rådsafgørelse om en EU-krisestyringsoperation, som Republikken Serbien deltager i, vil de, for så vidt deres nationale retssystem tillader det, bestræbe sig på i videst muligt omfang at frafalde eventuelle erstatningskrav mod Republikken Serbien for personskade eller død blandt deres personel eller for tingsskade eller tab af materiel, der tilhører dem eller benyttes af EU-krisestyringsoperationen, hvis sådan personskade, død, anden skade eller tab

                     —

                     er forvoldt af personel fra Republikken Serbien under udførelsen af dets opgaver i forbindelse med EU-krisestyringsoperationen, bortset fra grov uagtsomhed eller forsætlig forsømmelse

                     —

                     eller er opstået under benyttelsen af materiel, der tilhører Republikken Serbien, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen fra Republikken Serbien under benyttelsen af dette materiel.«

            Tekst for så vidt angår Republikken Serbien:

         »Når Republikken Serbien anvender en EU-rådsafgørelse om en EU-krisestyringsoperation, vil den, for så vidt dens nationale retssystem tillader det, bestræbe sig på i videst muligt omfang at frafalde eventuelle erstatningskrav mod enhver anden stat, der deltager i EU-krisestyringsoperationen, for personskade eller død blandt dens personel eller for anden skade eller tab af materiel, der tilhører den eller benyttes af EU-krisestyringsoperationen, hvis sådan personskade, død, anden skade eller tab

                     —

                     er forvoldt af personel under udførelsen af dets opgaver i forbindelse med EU-krisestyringsoperationen, bortset fra grov uagtsomhed eller forsætlig forsømmelse

                     —

                     eller er opstået under benyttelsen af materiel, der tilhører stater, som deltager i EU-krisestyringsoperationen, såfremt dette materiel er benyttet i forbindelse med operationen, når bortses fra grov uagtsomhed eller forsætlig forsømmelse blandt personel fra EU-krisestyringsoperationen under benyttelsen af dette materiel.«


title: 2012/570/EU: Europa-Parlamentets afgørelse af 10. maj 2012 om decharge for gennemførelsen af budgettet for Det Europæiske Luftfartssikkerhedsagentur for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Luftfartssikkerhedsagentur for regnskabsåret 2010

text:
               17.10.2012

               DA

               Den Europæiske Unions Tidende

               L 286/175

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Det Europæiske Luftfartssikkerhedsagentur for regnskabsåret 2010
   (2012/570/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Luftfartssikkerhedsagentur for regnskabsåret 2010,

               —

               der henviser til Revisionsrettens beretning om årsregnskabet for Det Europæiske Luftfartssikkerhedsagentur for regnskabsåret 2010, med agenturets svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EF) nr. 216/2008 (3) om oprettelse af et europæisk luftfartssikkerhedsagentur, særlig artikel 60,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Transport- og Turismeudvalget (A7-0124/2012),

               1.

               meddeler den administrerende direktør for Det Europæiske Luftfartssikkerhedsagentur decharge for gennemførelsen af agenturets budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Det Europæiske Luftfartssikkerhedsagentur, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 21.

      (2)  EFT L 248 af 16.9.2002, s. 1.

      (3)  EUT L 79 af 19.3.2008, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Luftfartssikkerhedsagentur for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Det Europæiske Luftfartssikkerhedsagentur for regnskabsåret 2010,

                  —

                  der henviser til Revisionsrettens beretning om årsregnskabet for Det Europæiske Luftfartssikkerhedsagentur for regnskabsåret 2010, med agenturets svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EF) nr. 216/2008 (3) om oprettelse af et europæisk luftfartssikkerhedsagentur, særlig artikel 60,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Transport- og Turismeudvalget (A7-0124/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at Det Europæiske Luftfartssikkerhedsagenturs (agenturets) årsregnskab for regnskabsåret 2010 er rigtigt, og at de underliggende transaktioner er lovlige og formelt rigtige,

                  B.

                  der henviser til, at Parlamentet den 10. maj 2011 meddelte decharge til agenturets administrerende direktør for gennemførelsen af dets budget for regnskabsåret 2009 (5) og i beslutningen med bemærkningerne til afgørelsen bl.a.:

                              —

                              indtrængende opfordrede agenturet til at indføre en aktivitetsbaseret struktur for aktionsbudgettet for at skabe en klar sammenhæng mellem arbejdsprogrammet og de finansielle overslag og forbedre resultatovervågningen og -rapporteringen

                              —

                              gjorde opmærksom på, at agenturet endnu en gang havde fremført et betydeligt antal bevillinger til 2010 til aktionsudgifter

                              —

                              anmodede om, at hvert års budget blev vedføjet en rapport om uudnyttede bevillinger fremført fra tidligere år, og at der heri blev gjort rede for, hvorfor disse bevillinger ikke var udnyttet, samt hvordan og hvornår de ville blive det

                              —

                              konstaterede mangler i personaleudvælgelsesprocedurerne, som udgjorde en risiko for disse procedurers gennemsigtighed,

                  C.

                  der henviser til, at agenturet finansieres af gebyrer og afgifter og et bidrag fra Unionen,

                  D.

                  der henviser til, at agenturets budget for regnskabsåret 2010 var på 137 200 000 EUR, sammenholdt med 122 200 000 EUR i 2009, hvilket var en stigning på 12,27 %; der henviser til, at Unionens bidrag til agenturets budget for 2010 var 34 197 000 EUR (6), hvilket udgjorde en stigning på 0,87 % sammenlignet med 2009,

         Budgetstyring og økonomisk forvaltning

                  1.

                  minder om, at to tredjedele af agenturets budget stammer fra gebyrer og afgifter fra industrien, mens en tredjedel stammer fra EU-støtte, og at Unionens oprindelige bidrag til agenturet for 2010 beløb sig til 32 879 000 EUR; bemærker dog, at 1 318 000 EUR hidrørende fra tilbagebetalte overskud blev føjet til dette beløb, hvormed Unionens samlede bidrag udgjorde 34 197 000 EUR i 2010;

                  2.

                  konstaterer, at agenturets budget fra 2007 til 2010 steg med 61 % fra 85 200 000 EUR til 137 200 000 EUR, og at antallet af ansatte steg fra 333 til 524;

                  3.

                  bemærker, at indtægter fra gebyrer, jf. artikel 3 i Kommissionens forordning (EF) nr. 593/2007 af 31. maj 2007 om Det Europæiske Luftfartssikkerhedsagenturs gebyrer og afgifter (7), udgør formålsbestemte indtægter, der, så længe de ikke er blevet anvendt, kan fremføres af agenturet; bemærker, at indtægterne fra de gebyrer, der modtages fra industrien, kan vedrøre mere end ét regnskabsår; bemærker endvidere, at den reserve, der kan anvendes i de efterfølgende år, justeres på baggrund af det pågældende års budgetresultat; bemærker, at reservebeløbet i løbet af de to seneste år faldt fra 29 000 000 EUR ved udgangen af 2008 til 21 000 000 EUR ved udgangen af 2010;

                  4.

                  bemærker på basis af det endelige årsregnskab for regnskabsåret 2010, at agenturet udelukkende anvendte ikke-opdelte bevillinger, og at forpligtelsesbevillingerne som følge heraf stemte overens med betalingsbevillingerne; bemærker endvidere, at den samlede budgetgennemførelsesprocent var på 99, 51 % for 2010-bevillingerne;

                  5.

                  opfordrer agenturet til endvidere at træffe de nødvendige foranstaltninger for at rette op på de mangler, som truer gennemsigtigheden af udbudsprocessen såvel som princippet om forsvarlig økonomisk forvaltning;

         Regnskabsføring

                  6.

                  fastslår på grundlag af det endelige årsregnskab, at agenturet i 2010 ændrede sin indtægtsfastsættelsesmetode fra en omkostningsbaseret metode til en metode baseret på den lineære metode, som er foreslået i EU's regnskabsregel nr. 4;

                  7.

                  har forstået på agenturet, at ændringen er foretaget for at forbedre nøjagtigheden og gennemsigtigheden af grundlaget for indtægterne og for at tage hensyn til Revisionsrettens henstilling om at anvende en metode, som mere nøjagtigt viser de indtægter, der er opført i et regnskabsår;

                  8.

                  konstaterer på baggrund af agenturets årlige aktivitetsrapport, at virksomhedssystemet (ERP) er yderligere forbedret og systematisk er blevet anvendt til alle typer finansielle transaktioner og afslutning af regnskabsåret;

         Udbudsprocedure

                  9.

                  konstaterer på baggrund af agenturets årlige aktivitetsrapport, at der i løbet af 2010 blev iværksat 23 udbudsprocedurer vedrørende varer og tjenesteydelser af høj værdi inden for både drift og administration, at 20 af disse blev afsluttet, og at der blev underskrevet 29 kontrakter af høj værdi, der tilsammen beløb sig til ca. 14 000 000 EUR; bemærker desuden, at der blev underskrevet 428 kontrakter som følge af udbudsprocedurer for varer og tjenesteydelser af lav værdi, der i alt androg ca. 1 650 000 EUR;

                  10.

                  konstaterer navnlig på baggrund af Revisionsrettens beretning, at det i forbindelse med to større udbudsprocedurer på grund af evalueringsmetoden ikke var muligt at give de økonomisk mest fordelagtige bud flest point; bemærker på baggrund af agenturets svar, at de to udbudsprocedurer vedrører:

                              —

                              forlængelse af en fireårig kontrakt om rengøring på 1 000 000 EUR

                              —

                              en rammekontrakt på højst fire år om undersøgelser vedrørende krav og standarder for certificering af motorer til luftfartøjer med en maksimal værdi på 2 500 000 EUR, hvor den udpegede kontrahent ikke havde medtaget alle omkostningselementer i sit tilbud;

                        bemærker, at agenturet svarede, at der ikke var påvist nogen negativ indvirkning på resultatet, men at det ikke desto mindre ville tage hensyn til Rettens bemærkninger og fremover imødegå den påviste risiko ved i endnu højere grad at fokusere på finansielle evalueringsformler;

         Menneskelige ressourcer

                  11.

                  bemærker, at dechargemyndigheden endnu en gang påpegede mangler i personaleudvælgelsesprocedurerne, som udgør en risiko for disse procedurers gennemsigtighed; konstaterer på baggrund af Revisionsrettens beretning, at der ikke var bevis for, at betingelserne for at blive indkaldt til samtale eller komme på reservelisten var fastsat, inden ansøgningerne blev gennemgået; bemærker, at dette kunne være for at dække over tilfælde af nepotisme eller interessekonflikt; anmoder om, at de nødvendige foranstaltninger træffes for at undgå interessekonflikter; opfordrer Kommissionen til at sikre, at agenturet anvender EU-bestemmelserne korrekt; understreger betydningen af åbenhed omkring procedurerne for offentlige indkøb og personaleudvælgelse;

                  12.

                  bemærker, at agenturet ikke oplyste dechargemyndigheden om de foranstaltninger, der blev truffet for at øge gennemsigtigheden af procedurerne for udvælgelse af agenturets eksperter/ansatte som krævet i forbindelse med 2009-regnskabet, men er klar over, at problemet blev behandlet i 2010, efter at Revisionsretten endnu en gang havde fremhævet spørgsmålet i sin beretning; understreger på ny, at konsekvenserne af disse mangler er endnu mere kritiske, når det tages i betragtning, at formålene med agenturet er at udstede certificeringsspecifikationer, træffe beslutninger med hensyn til luftdygtighed og miljøcertificering og gennemføre standardiseringsinspektioner af medlemsstaternes kompetente myndigheder;

                  13.

                  noterer sig agenturets svar til Revisionsretten, hvoraf det klart fremgår, at det i sine retningslinjer for panelmedlemmer har fastsat de minimumstærskler, som kandidater skal opfylde for at blive indkaldt til samtale (50 %) eller komme på reservelisten (65 %), men at agenturet forbeholder sig retten til at afgøre det antal kandidater, som det er rimeligt at invitere, på baggrund af den opstillede rangorden;

                  14.

                  minder agenturet om betydningen af at sørge for tilstrækkelige undervisnings- og kvalificeringskriterier for inspektionshold og teamledere; opfordrer agenturet til at træffe konkrete foranstaltninger og oplyse dechargemyndigheden derom;

                  15.

                  noterer sig, at fra 2009 til 2010 steg agenturets personale fra 509 til 578, indberegnet midlertidigt ansatte og kontraktansatte;

         Interessekonflikt

                  16.

                  bemærker, at agenturets tekniske medarbejdere generelt skal rekrutteres fra de nationale luftfartsmyndigheder og luftfartsindustrien; henviser til, at de ansatte skal have en tilstrækkelig og ajourført teknisk erfaring med arbejde inden for luftfarten for at kunne udføre en teknisk kontrol af dokumenter til godtgørelse af, at formålet, som er at sikre et tilstrækkeligt niveau af luftfartssikkerhed i overensstemmelse med gældende EU-lovgivning, er opfyldt; er imidlertid bekymret over, at denne situation kan give anledning til interessekonflikter, hvis en medarbejder, som er rekrutteret fra en producent af luftfartøjer, i agenturet arbejder og træffer beslutninger vedrørende certificering af luftfartøjer, som han/hun plejede at arbejde med, da vedkommende var ansat af producenten, hvilket, hvis det ikke opdages og håndteres korrekt, kan give anledning til en interessekonflikt; anerkender imidlertid, at agenturet har indført en certificeringsmetode, som sikrer upartiskhed i beslutningsprocessen på grund af kollegialiteten i de tekniske vurderinger og selve beslutningsprocessen; erkender endvidere, at agenturet arbejder på at udarbejde en politik for fastlæggelse af en adfærdskodeks, der omfatter identificering, forebyggelse, kontrol og håndtering af konsekvenserne af potentielle interessekonflikter, hvilket vil hjælpe agenturet til yderligere at forbedre identificeringen og håndteringen af situationer, hvor der kan opstå interessekonflikter, således at de på intet tidspunkt udgør en risiko for luftfartssikkerheden;

                  17.

                  opfordrer agenturet til at tage behørigt hensyn til medarbejdernes faglige og karrieremæssige baggrund for at undgå interessekonflikter af enhver art; har den holdning, at agenturets politik for håndtering af interessekonflikter bør angive, i hvilket omfang og på hvilke betingelser en medarbejder ved agenturet kan inddrages i certificering af et luftfartøj, som vedkommende har arbejdet med forud for sin ansættelse ved agenturet;

                  18.

                  anmoder agenturet om at vedtage effektive procedurer til behørigt at håndtere potentielle sager om interessekonflikter i agenturet; anmoder endvidere agenturet om på sit websted at offentliggøre interesseerklæringer og faglig baggrund for sine eksperter, ledelsespersonale, bestyrelsesmedlemmer og enhver anden person med relation til certificeringsprocessen; påpeger, at agenturet bør følge OECD's retningslinjer vedrørende interessekonflikter;

                  19.

                  ser — under henvisning til, at agenturet deltager i beslutninger af afgørende betydning for alle borgere og under hensyntagen til agenturets udsatte position på grund af dets betydning for industrien — frem til at modtage og drøfte resultaterne af og anbefalingerne i Revisionsrettens særberetning om situationer med interessekonflikter, som udsendes inden udgangen af juni 2012;

         Præstationsniveau

                  20.

                  anmoder agenturet om i endnu højere grad at indføre den eksisterende aktivitetsbaserede struktur for aktionsbudgettet for at skabe en klar sammenhæng mellem arbejdsprogrammet og de finansielle overslag og yderligere forbedre resultatovervågningen og -rapporteringen;

                  21.

                  opfordrer agenturet til, hvor det er relevant, at indføre et Gantt-diagram som en del af programmeringen af de enkelte operationelle aktiviteter; understreger også vigtigheden af, at agenturet fastsætter SMART-mål og RACER-indikatorer i programmeringen, således som det har gjort i sit årlige arbejdsprogram og sin årlige aktivitetsrapport siden 2008;

         Intern kontrol

                  22.

                  konstaterer på baggrund af den årlige aktivitetsrapport, at agenturet i 2010 konsoliderede sit integrerede styresystem under medtagelse af konceptet »intern kontrol«, som skal sikre en hensigtsmæssig mindskelse af risici for at forbedre agenturets evne til at opfylde sine operationelle, kvalitetsmæssige og finansielle mål og sin målsætning vedrørende overholdelse af lovgivning;

                  23.

                  bemærker, at agenturets integrerede styresystem i december 2010 opnåede certificering efter den internationalt anerkendte kvalitetsstyringsstandard ISO 9001:2008;

         Standardiseringsinspektionsprocessen

                  24.

                  anmoder agenturet om yderligere at forbedre dokumentationen i forbindelse med planlægning og programmering af inspektioner; minder agenturet om vigtigheden af at dokumentere risikovurderinger og de kriterier, som er anvendt i forbindelse med planlægningen af inspektioner, med det formål at underbygge den interne proces omkring beslutningstagning i sager, hvor der forekommer betydelige mangler, som har konsekvenser for sikkerheden for Unionens borgere;

                  25.

                  anmoder endvidere agenturet om yderligere at forbedre sin effektivitet med hensyn til at håndtere centrale sikkerhedsspørgsmål ved at:

                              —

                              overvåge oplysningen

                              —

                              reducere tidsrammen for rapportering og gennemførelse

                              —

                              dokumentere beslutningstagningsprocessen mellem agenturet og Kommissionen og

                              —

                              i tilstrækkelig grad mindske risiciene for enhver potentiel situation med interessekonflikt;

                  26.

                  opfordrer derudover agenturet til at klassificere, overvåge og følge op på forhold, hvorom der under inspektioner er gjort bemærkninger; bemærker, at agenturet har udviklet en operationel procedure til definering af disse forhold og til at informere Kommissionen derom; opfordrer derfor agenturet til at oplyse dechargemyndigheden om foranstaltninger, der er truffet;

         Intern revision

                  27.

                  konstaterer, at en række »meget vigtige« henstillinger fra Den Interne Revisionstjeneste (IAS) til agenturet, med hvilke sigtet var at reducere udestående risici, endnu ikke er efterkommet og for indeværende er ved at blive gennemgået af revisionstjenesten;

                  28.

                  bemærker navnlig, at IAS i 2010 gennemførte en revision af standardiseringsinspektionsprocessen med henblik på at foretage en vurdering af og sørge for et uafhængigt tilsyn med det interne kontrolsystem, der er knyttet til agenturets standardiseringsinspektionsproces, med det formål at overvåge de nationale luftfartsmyndigheders anvendelse af de relevante EU-forordninger og at rapportere herom til Kommissionen; bemærker endvidere, at agenturet allerede har udarbejdet afhjælpende foranstaltninger, som er godkendt af Den Interne Revisionstjeneste og videreformidlet, således at revisionstjenesten kan anvende dem i forbindelse med sin revision af gennemførelsen af henstillingerne i artikel 25-27;

                  29.

                  opfordrer i denne henseende agenturet til yderligere at:

                              —

                              dokumentere sine risikovurderinger efter sine årlige inspektionsprogrammer og inspektionsbesøg

                              —

                              forbedre kontrollen og indberetningen af væsentlige mangler, som giver anledning til bekymringer omkring sikkerheden

                              —

                              efterfølgende opfølge og kontrollere forhold, der bemærkes under inspektionsbesøg;

                  30.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  31.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (8) om præstation, økonomisk forvaltning og kontrol med agenturer.

         (1)  EUT C 366 af 15.12.2011, s. 21.

         (2)  EFT L 248 af 16.9.2002, s. 1.

         (3)  EUT L 79 af 19.3.2008, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 140.

         (6)  EUT L 64 af 12.3.2010, s. 613.

         (7)  EUT L 140 af 1.6.2007, s. 3.

         (8)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM DE SENESTE ÅR

                  Det Europæiske Luftfartssikkerhedsagentur

                  2006

                  2007

                  2008

                  2009

                  Resultater

                  Agenturet bør nøje kontrollere, om der er sammenhæng i udgiftsoverslagene: Agenturets omkostningsanalysesystem viste omkostninger for omkring 48 000 000 EUR over for indtægter på omkring 35 000 000 EUR; utilstrækkelig programmering

                  Agenturet bør nøje kontrollere, at der er sammenhæng i de udgiftsoverslag, som forelægges for budgetmyndigheden til godkendelse

                              —

                              Opfordrer agenturet til at udarbejde en diakron analyse af de operationer, der er udført i dette og foregående år

                              —

                              Opfordrer agenturet til at fastsætte SMART-mål og RACER-indikatorer

                              —

                              Opfordrer agenturet til at udarbejde et Gantt-diagram

                              —

                              Opfordrer agenturet til at fastsætte SMART-mål og RACER-indikatorer

                              —

                              Opfordrer agenturet til at overveje at indføre et Gantt-diagram i forbindelse med programmeringen af de operationelle aktiviteter, så det hurtigt kan fastslås, hvor lang tid den enkelte medarbejder har brugt på et projekt

                              —

                              Opfordrer indtrængende agenturet til at indføre en aktivitetsbaseret struktur for aktionsbudgettet for at skabe en klar sammenhæng mellem arbejdsprogrammet og de finansielle overslag og forbedre resultatovervågningen og -rapporteringen

                              —

                              Opfordrer agenturet til at foretage en sammenligning af de operationer, som var blevet udført i løbet af det år, der meddeles decharge for, samt i det foregående regnskabsår

                  Forordningen om gebyrer og afgifter

                  Ikke relevant.

                  Agenturet bør ikke sammenblande anvendelsen af den tidligere forordning om afgifter med den nye

                              —

                              Opfordrer agenturet til at indføre et monitoreringssystem på projektcertificeringsniveau

                              —

                              Opfordrer agenturet til at fremlægge en detaljeret plan, der skal garantere, at systemet med flade årlige gebyrer ikke genererer indtægter, som væsentligt overstiger de faktiske omkostninger forbundet med de udførte tjenesteydelser

                              —

                              Opfordrer agenturet til at forbedre sit system for overvågning af certificeringen af projekter for at sikre, at gebyrerne i hele projektets varighed ikke afviger væsentligt fra de faktiske omkostninger

                              —

                              Opfordrer agenturet til i forbindelse med udarbejdelsen af årsregnskaberne for 2010 at foretage et korrekt overslag over de påløbne udgifter til forvaltning af certificeringsopgaver, som er udliciteret til nationale luftfartsmyndigheder

                  Bevillingsfremførsler/indkøbsspørgsmål

                  Princippet om etårighed blev således ikke overholdt: i modstrid med finansforordningen anvendte agenturet sine opdelte betalingsbevillinger, som var fremført fra 2005, på trods af den omstændighed, at agenturet havde tilstrækkelige betalingsbevillinger for 2006

                  Gennemsigtighedsproblemer i forbindelse med tildelingskriterierne og metoden til økonomisk evaluering

                              —

                              Opfordrer agenturet til at rette op på manglerne i ERP-systemet, som hidrører fra en forsinket underskrivelse af tjenesteydelseskontrakten. (Opfordrer agenturet til at fremlægge et meget mere realistisk overslag for Kommissionen og Parlamentet inden for de næste år)

                              —

                              Opfordrer Kommissionen til at undersøge måder at sikre, at princippet om behovsbaseret likviditetsstyring gennemføres fuldt ud for at opnå, at agenturets likvide reserver holdes så små som muligt

                              —

                              Agenturet fremførte et højt niveau af bevillinger til driftsudgifter til 2010 (65 % fra afsnit III, operationelle aktiviteter. Andelen af forpligtelsesbevillinger, der er fremført, er 13 %)

                              —

                              Opfordrer til en mere nøje og rettidig kontraktstyring og til, at Parlamentet og Kommissionen får fremlagt meget mere realistiske overslag for næste regnskabsår

                              —

                              Anmoder om, at hvert års budget vedføjes en rapport om uudnyttede bevillinger fremført fra tidligere år, og at der heri gøres rede for, hvorfor disse bevillinger ikke er udnyttet, samt hvordan og hvornår de vil blive det

                  Menneskelige ressourcer

                  Ikke relevant

                  Opfordrer agenturet til at forbedre sine rekrutterings- og ressourceplanlægningssystemer

                  Opfordrer agenturet til at forbedre sine rekrutterings- og ressourceplanlægningssystemer

                              —

                              Bemærker mangler i personaleudvælgelsesprocedurerne, som udgør en trussel mod disse procedurers gennemsigtighed

                              —

                              Revisionsretten meddelte, at udvælgelseskomitéernes afgørelser med hensyn til personaleudvælgelsesprocedurerne ikke var tilstrækkeligt underbyggede og dokumenterede, eftersom betingelserne for at blive indkaldt til samtale eller komme på reservelisten ikke var fastsat på forhånd, og der ikke forelå mødereferater

                              —

                              Opfordrer indtrængende agenturet til at oplyse dechargemyndigheden om de foranstaltninger, der er truffet for at rette op på denne situation, og gøre udvælgelsesprocedurerne for agenturets eksperter/ansatte mere gennemsigtige

                  Intern revision

                  Agenturet har endnu ikke etableret et effektivt system til inddrivelse af fordringer, herunder eventuelt renter for sene betalinger

                  Ikke relevant

                  Opfordrer agenturet til at tage skridt til at efterkomme 13 (2 anses for at være kritiske) ud af 28 henstillinger fra den interne revisionstjeneste → dvs. henstillingerne vedrører den budgetmæssige usikkerhed, manglende risikoanalyser, manglende politik for evaluering og fremme, proceduren for afbrydelser og en procedure til registrering af fritagelser, som er blevet indstillet

                  Anerkender, at agenturet siden 2006 har gennemført 20 af den interne revisionstjenestes 26 henstillinger